**Preverjanje znanja naravovarstvenih in prostovoljnih nadzornikov**

**(november 2024)**

Preverjanje znanja so dolžni opraviti kandidati za naravovarstvene nadzornike in prostovoljne nadzornike.

Preverjanje se opravlja v skladu z:

[Zakonom o ohranjanju narave](http://www.pisrs.si/Pis.web/pregledPredpisa?id=ZAKO1600) (Ur. l. RS, št. [96/04](http://www.uradni-list.si/1/objava.jsp?sop=2004-01-4233) – uradno prečiščeno besedilo, [61/06](http://www.uradni-list.si/1/objava.jsp?sop=2006-01-2567) – ZDru-1, [8/10](http://www.uradni-list.si/1/objava.jsp?sop=2010-01-0254) – ZSKZ-B, [46/14](http://www.uradni-list.si/1/objava.jsp?sop=2014-01-1918), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1402), [82/20](http://www.uradni-list.si/1/objava.jsp?sop=2020-01-1235), [3/22](http://www.uradni-list.si/1/objava.jsp?sop=2022-01-0014) – ZDeb, [105/22](http://www.uradni-list.si/1/objava.jsp?sop=2022-01-2603) – ZZNŠPP in [18/23](http://www.uradni-list.si/1/objava.jsp?sop=2023-01-0348) – ZDU-1O) in [Uredbo o strokovnem usposabljanju in preverjanju znanja naravovarstvenih in prostovoljnih nadzornikov](http://www.pisrs.si/Pis.web/pregledPredpisa?id=URED6946) (Uradni list RS, št. [56/15](http://www.uradni-list.si/1/content?id=122723#!), [25/17](https://www.uradni-list.si/glasilo-uradni-list-rs/vsebina/2017-01-1362/uredba-o-spremembah-in-dopolnitvah-uredbe-o-strokovnem-usposabljanju-in-preverjanju-znanja-naravovarstvenih-in-prostovoljnih-nadzornikov)).

1. RAZPORED PREVERJANJ ZNANJA:

Termina preverjanja znanja:

* + **v ponedeljek 25. novembra 2024**

**ali**

* + **v sredo 27. novembra 2024 (izbere se en datum)**

Preverjanja znanja bo v prostorih Ministrstva za naravne vire in prostor na Dunajski cesti 47 (stolpnica na zahodni strani Dunajske ceste, v križišču z ulico Bežigrad).

O točnem datumu in uri preverjanja bomo vsakega kandidata po e-pošti obvestili v dneh po izteku roka za prijave.

Kandidat se lahko **odjavi** od preverjanja znanja najpozneje **tri dni** pred preverjanjem znanja, sicer se šteje, da preverjanja znanja ni opravil.

Če kandidat brez upravičenega razloga določenega dne ne opravlja preverjanja znanja ali če od njega odstopi, se šteje, da preverjanja znanja ni opravil.

Pridržujemo si pravico do spremembe terminov.

1. PRIJAVA K PREVERJANJU ZNANJA:

Za prijavo na preverjanje znanja pošljite popolno izpolnjeno **Prijavo k preverjanju znanja november 2024- priloga razpisa** (doc. in pdf.).

Prijava k preverjanju znanja mora vsebovati naslednje podatke o kandidatu:

* osebno ime,
* datum in kraj rojstva,
* naslov stalnega prebivališča ali začasnega prebivališča, če nima stalnega prebivališča,
* stopnja in vrsta izobrazbe,
* naziv in naslov pravne osebe, s katero ima kandidat sklenjeno pogodbo ali jo namerava skleniti,
* ali namerava opravljati delo kot naravovarstveni nadzornik ali kot prostovoljni nadzornik,
* datum uspešno opravljenega preizkusa znanja za vodenje in odločanje v prekrškovnem postopku, če ga je opravil.

Prijavnico pošlje:

* pravna oseba, s katero ima kandidat sklenjeno pogodbo o zaposlitvi oziroma drugo ustrezno pogodbo za naravovarstvenega ali prostovoljnega nadzornika ali takšno pogodbo namerava skleniti, ali
* kandidat sam.

Prijavnico vložite najmanj **dva tedna pred objavljenim terminom** za preverjanje znanja (najkasneje **do 11. novembra 2024** do polnoči).

Prijavnico (podpisano!) pošljite:

* v skenirani obliki na elektronski naslov: [gp.mnvp@gov.si](mailto:gp.mnvp@gov.si) s pripisom: »Prijava k preverjanju znanja naravovarstvenih in prostovoljnih nadzornikov« **ali**
* pisno po pošti na naslov: Ministrstvo za naravne vire in prostor, Dunajska cesta 48, 1000 Ljubljana.

Prijave zbiramo do zasedenosti termina.

**Kandidat se mora pred prijavo udeležiti strokovnega usposabljanja za področje »naravovarstveni/ prostovoljni nadzornik kot uradna oseba in operativni postopki«.**

Kontaktna oseba: Ana Jurše, tel. 01/478 7226, e-naslov: naravovarstveni-nadzor.mnvp@gov.si